2010-e na filmu
2010-e na filmu su počele od 2010. te su u tijeku. Ovo desetljeće karakterizira oporavak hrvatske kinematografije, ali i razni drugi trendovi: piratsko skidanje filmova sa interneta je postala gotovo rutinska te je masovno ugrozilo isplativost filmske industrije, a manifestiralo se i u masovnom zatvaranju videoteka. Istodobno, Hollywood se sve više počeo orijentirati na filmske franšize (nastavci, remakeovi, prednastavci) pošto se iskazalo isplativije u kinima od originalnih i kvalitetnih malih filmova.

Događaji i trendovi 
 Broj kino ulaznica prodanih tijekom cijele 2011. godine u SAD-u i Kanadi bio je 1,28 milijardi. 2010. prodano je 1,34 milijardi, a 1995. 1,21 milijardi ulaznica. 
 Johnny Depp slama novi rekord na polju glumačkog honorara kad mu biva plaćeno astronomskih 55 milijuna $ plus zaradu od profita za nastup u četvrtom filmu franšize Pirata iz Kariba, Pirates of the Caribbean: On Stranger Tides. Procjene o ukupnom proračunu filma sežu od 370 do 410 milijuna $, što ga je tada činilo najskupljim filmom u historiji.
 Nakon Avatara, broj 3D filmova objavljenih tijekom godine porastao je na 45.
 Irena Škorić režira cjelovečernji prvijenac 7 seX 7, omnibus od sedam erotskih priča u jednom kadru, u kojem je autorica prvi put u povijesti hrvatskog igranog kino-filma snimila scenu ljubljenja dvaju gay muškaraca.
 Angelina Jolie režira dramu U zemlji krvi i meda o ratu u Bosni i Hercegovini sa glumcima sa prostora bivše Jugoslavije (Zana Marjanović, Goran Kostić i Rade Šerbedžija). Na facebooku su neki srpski pojedinci javno pozvali na organizirano davanje filmu ocjene "1" na siteu IMDb, čime je umjetno nakratko srušen rejting ostvarenja i prije premijere na području Balkana. Usprkos tome, ovo je samo povećalo interes za film, te je isti bio hit na područjima bivše Jugoslavije (izuzev Republike Srpske i Srbije) te je nominiran za Zlatni globus za najbolji strani film.
 2011. četiri filmska studija - Sony Pictures Entertainment, 20th Century Fox, Universal Pictures, Warner Brothers - su sklopili sporazum sa DirecTV kako bi objavili filmove samo dva mjeseca nakon kino premijere. Neki su ovaj potez gledali sa zabrinutošću, smatrajući da ugrožava opstanak kino dvorana.
 Režiser Asgar Farhadi i njegova glavna glumica Lejla Hatami su postigli međunarodni uspjeh hvaljenim dramskim filmom Nader i Simin se rastaju, koji postaje prvi iranski film koji osvaja Oscar za najbolji strani film, Zlatni globus za najbolji strani film i Zlatnog medvjeda za najbolji film.
 Djeveruše postaju najkomercijalniji ženski film koji je dobio oznaku R (zabranjeno mlađima od 16 godina) u historiji sa zaradom od 169 miliona $.
 Nakon četiri godina problema i neslaganja oko pretprodukcije, Guillermo del Toro napušta režisersku poziciju filmske adaptacije Hobita J. R. R. Tolkiena. Peter Jackson preuzima te od planirana dva filma sastavlja filmsku trilogiju, koja počinje prvim filmom, Hobit: Neočekivano putovanje, ali koji nije toliko dobro primljen kod kritike kao Gospodar prstenova: Prstenova družina iz 2001. To je prvi film koji predstavlja novu High frame rate tehnologiju: prelazak prikaza filma na 48 slika u sekundi, a ne sa 24 slika po sekundi do tada.
 Vitez tame: Povratak je osma cjelovečernja filmska adaptacija Batmana, čime je on postavio rekord kao strip junak koji je najviše adaptiran na filmu od 1966. do 2012.
 Zbog stalnog pada prodaje DVD-a, američki gledatelji su po prvi puta potrošili više novca na gledanje filmova u svojim domovima, posudbom preko digitalnih usluga (Netflix, Apple Inc.'s iTunes, Amazon.com Inc).
 Američki filmovi zarađuju više na međunarodnom tržištu nego u američkim kinima. Velik udio imala je Kina, koja je 2012. donijela 2,7 milijarde $ američkim filmovima. 
 Wadjda je prvi cjelovečernji film snimljen u Saudijskoj Arabiji, a uz to ga je režirala i žena.
 Zakon o sprečavanju objektivnih onlajn pretnji ekonomskom rastu i krađi intelektualne svojine ili PIPA te Stop Online Piracy Act ili SOPA su predloženi zakon koji su nastali sa ciljem davanja dodatnog instrumenta Američkoj vladi i nosiocima autorskih prava da ograniče pristup "ilegalnim vebsajtovima posvećenih kršenju ili falsifikovanju imovine", pogotovo onim sajtovima sa domenom ragistrovanim izvan Sjedinjenidih Američkih Država, a koji su masovno distribuirali piratske filmove i TV serije. Time je filmska i TV industrija navodno gubila milijarde dolara godišnje. Ipak, nakon prosvjeda diljem svijeta, ovi zakoni nisu prošli.
 Dva najstarija američka filmska studija su proslavila stotu obljetnicu postojanja: Paramount Pictures i Universal Studios.
 Skyfall (2012) je 23. film o Jamesu Bondu, te prvi koji je zaradio preko milijardu $ diljem svijeta. Time je ovo postala najduža filmska franšiza u historiji, pošto traje punih 50 godina.
 James Cameron ponovno u kina pušta film Titanik, povodom stote obljetnice potonuća istoimenog broda. Ovom dodatnom zaradom, Titanic sveukupno zarađuje preko 2 milijarde $.
 Vinko Brešan postiže još jedan hit crnom satirom Svećenikova djeca (2013), koji pak u Hrvatskoj izaziva kontroverze u katoličkim krugovima zbog svoje teme. Film koristi i teaser plakate, što je tada bio gotovo pa nepoznat pojam na tom području.
 Arsen Oremović režira svoj prvijenac, dokumentarni film U braku sa švicarcem, koji je jedan od prvih filmova koji progovoraju o tabu temi dužničkog ropstva u Hrvatskoj.
 Paramount Pictures postaje prvi veliki filmski studio koji je prekinuo kino distribuciju na filmskoj traci (35 mm) kako bi prešao na digitalni prijenos filma. Time započinje prijelaz na digitalni sustav puštanja filmova u kinima, što zahtjeva moderniziranje filmskih projektora.
 Kratkometražni SF film Gmaz je prvi igrani hrvatski film u kojem je specijalnim efektima dočaran dinosaur.
 Hollywood je 2013. imao razloga za slavlje jer su prihodi od američke kino distribucije dosegli gotovo 11 milijardi $, najveći godišnji prihod ikada. Međutim, razlog tome su porast cijena kino ulaznica koja se popela na čak 8,38 $, jer je broj kino polaznika ostao gotovo isti.
 Srbijanski film Neposlušni (2014) Mine Đukić premijeru doživljava na prestižnom filmskom festivalu u Sundanceu.
 Po prvi puta u historiji, jedno poduzeće, Sony, otkazuje premijeru filma - Intervju, satire Setha Rogena o američkim novinarima koji odlaze u Sjevernu Koreju kako bi ubili poglavara Kim Jong-una - zbog hakerskog napada na njihovu produkcijsku kompaniju i prijetnje napada na kino dvoranama. FBI je objavio da sumnja da iza hakerskog napada stoji Sjeverna Koreja, koja je pak to osporila. To je pak izazvalo val solidarnosti sa filmom i njegovim autorima: na IMDb-u, filmskom websiteu, Intervju je nakratko postao jedini film u historiji sa savršenom ocjenom od 10,0/10
 YouTube objavljuje da ima preko milijardu korisnika, a da su najpopularnije kategorije "film" i "zabava", čime ukazuje na to da može biti platforma za filmaše da promoviraju svoje filmove.
2014. isprobana riskantna strategija objavljivanja filmova istodobno u kinima i online. Ipak, u oba slučaja nije bilo štetnih utjecaja na profite. 
 Režiser Richard Linklater 2014. dovršava svoj film Odrastanje nakon nevjerojatnih 12 godina snimanja uz prekide, koji je započet još 2002. Odlučio se za takav postupak kako bi autentično dočarao odrastanje mladog 5-godišnjeg dječaka u tinejdžera.
Maj 2015. - Zvizdan Dalibora Matanića je prvi hrvatski film koji je prikazan na filmskom festivalu u Cannesu, u ogranku Un Certain Regard, od neovisnosti te države 1991. Uz to je dobio i nagradu žirija, također prvi takav događaj u hrvatskoj kinematografiji.
U cijeloj Hrvatskoj, ostalo je manje od 30-ak aktivnih videoteka (Pauk, Daniel, Dumbo) zbog stalnog porasta piratskog skidanja filmova s interneta. Prije 10 godina, u Hrvatskoj je bilo oko 2.000 videoteka.
Kina je uveliko povećala prihode nekim filmovima zbog širenja kino dvorana: 2015. broj njenih dvorana porastao je na 24.590, a samo u februaru je kino zarada od tih dvorana bila 650 milijuna $. Ovo je najviše pogodovalo američkoj kinematografiji, pošto je preko četvrtine svih svjetskih prihoda njihovih filmova stizalo iz Kine.

Najkomercijalniji filmovi 2010-ih 
Na ljestvici najkomercijalnijih filmova 2010-ih u svjetskim kinima nalaze se gotovo isključivo nastavci, prednastavci ili druge vrste franšiza. Ratovi zvijezda su postali jedini filmski serijal čiji je barem jedan nastavak zastupljen na ljestvici 10 najkomercijalnijih filmova kroz raspon od čak pet desetljeća.

Značajniji filmovi 
 2010 – Black Swan, Inception, Tangled, The Social Network, Winter's Bone, How to Train Your Dragon, 127 Hours
 2011 – The Artist, Drive, The Intouchables, Hugo, A Separation, The Tree of Life, The Girl with the Dragon Tattoo, Midnight in Paris, Lea i Darija, 7 seX 7
 2012 –  Argo, Lincoln, Django Unchained, Life of Pi, Les Misérables, Amour
 2013 –  The Wolf of Wall Street, 12 Years a Slave,  Gravity, Bhaag Milkha Bhaag, Rush, Frozen, American Hustle, Ona, The Tale of the Princess Kaguya, Patema Inverted, The Wind Rises, Svećenikova djeca, U braku sa švicarcem
 2014 – Interstellar, Boyhood, The Grand Budapest Hotel, Birdman, Guardians of the Galaxy, Whiplash
 2015 – Mad Max: Fury Road, Bridge of Spies, The Revenant, The Hateful Eight, Inside Out, Spotlight, The Martian, Ex Machina, Zvizdan

Izvori

Vanjske veze 
Najbolji filmovi 2010-ih (do sada)  Rolling Stone (2015)

2010-e na filmu